cyanic-selkie/wikianc huggingface dataset:
Vasknarva
Vasknarva, līdz 20. gadsimta sākumam pazīstama arī kā Sireņeca ir ciems Igaunijas ziemeļaustrumos pie Narvas upes iztekas no Peipusa ezera netālu no Krievijas robežas. Tā atrodas Austrumviru apriņķa Alutaguses pagastā. Vasknarva ir ievērojama ar Vasknarvas pils drupām.
Vēsture
Pēc Viruzemes pievienošanas Livonijas ordeņa mestrs Gosvins fon Hērike uz Livonijas konfederācijas un Pleskavas kņazistes robežas 1349. gadā pie Narvas upes iztekas lika uzcelt nocietinājumu, ko 15. gadsimta sākumā sagrāva Pleskavas krievu karaspēks. 1416. gadā tā krieviski nosaukta par Sireņecu.
1433. gadā Peipusa ziemeļu krasta aizsardzībai izveidoja Nīslotas jeb Vasknarvas fogteju, 1442. gadā mestrs Heinrihs Finke fon Oferbergs pabeidza Jaunās pils (,, lejasvācu Nyslot) būvniecību. Livonijas kara laikā 1558. gadā cietoksni ieņēma krievi, 1581. gadā Zviedrijas armija Pontusa de la Gardija vadībā atkaroja cietoksni. 1582. gada Jamas Zapoļskas miera līguma krievu tekstā Vasknarvas pils pieminēta kā Сыренск. Krievu-zviedru kara (1610–1617) laikā krievu karavīri cietoksni sagrāva, kas pēc tam vairs netika atjaunots.
Pēc 1721. gada Nīštates līguma Neišlosa-Sireņeca nokļuva Krievijas impērijas pakļautībā un līdz 1780. gadam saglabāja pilsētas tiesības. 1818. gadā Sireņecas ciemā uzcēla pareizticīgo baznīcu. 1832. un 1901. gadā nodega pils paliekas.
Vasknarva līdz 1917. gada martam atradās Igaunijas guberņas teritorijā. Igaunijas brīvības cīņu laikā 1918. gada nogalē Sarkanā armija ieņēma Vasknarvu, bet 1919. gada februārī to atguva igauņi. Otrā pasaules kara laikā gar Narvas upi gandrīz pusgada garumā no 1944. gada februāra līdz jūlijam noturējās frontes līnija pret uzbrūkošo Sarkano armiju. Kara laikā sagrauto baznīcu atjaunoja 1978. gadā.
Augusts Strautmanis
Augusts Strautmanis ( Rīgā — Ikšķilē) bija Latvijas jurists, advokāts un šaha meistars, kas uzvarējis Latvijas šaha čempionātā 1948. gadā.
Bekars
Bekars ir muzikālās notācijas alterācijas zīme, kas atiestata skaņas paaugstinājumu vai pazeminājumu jeb atsauc bemolu vai diēzu. Darbojas līdz takts beigām.
Iepriekš tika izmantots dubultais bekars, kas atsauca dubulto bemolu vai dubulto diēzu, mūsdienās šo funkciju izpilda vienkārši viens bekars.
Augusts Strautmanis
Šahista karjera
Augustu Strautmani spēlēt šahu agrā bērnībā iemācīja tēvs. Jau 1926. gadā Latvijas 2. šaha kongresā jaunais šahists izcīnīja augsto 4. vietu (aiz Friča Apšenieka, Teodora Berga un Vladimira Petrova), un iekļuva pirmajā neatkarīgās Latvijas komandā, kas 1928. gadā piedalījās Hāgas 2. Pasaules šaha olimpiādē. Augusts Strautmanis spēlēja pie 2. galdiņa un ieguva 7,5 punktus no 16 iespējamajiem (+6, =3, -7). 1938./39. gada Latvijas 1. ātrspēles čempionātā, kura dažādos posmos piedalījās 1319 dalībnieki, Augusts Strautmanis kļūst par uzvarētāju. Otrā pasaules kara gados tiek izcīnīta uzvara Rīgas čempionātā 1943. gadā un dalīta 3.-6. vieta tā paša gada Latvijas šaha čempionātā. Arī pēckara gados Augusts Strautmanis turpina sekmīgi piedalīties Latvijas šaha čempionātos - pēc otrās vietas 1946. gadā (uzvarēja Aleksandrs Koblencs) tiek izcīnīts Latvijas čempiona tituls 1948. gadā (pēc uzvaras papildmačā par Igoru Ždanovu). 1948. gada PSRS komandu šaha čempionāta Rīgas pusfinālā Augusts Strautmanis pārstāv Latvijas komandu. 1949. gada Latvijas šaha čempionātā vēl tiek dalīta 3.- 4. vieta, bet pēdējo reizi Latvijas šaha čempionāta finālā Augusts Strautmanis spēlēja 1951. gadā. Vēlākajos gados Augusts Strautmanis vairs aktīvi nepiedalās nozīmīgos turnīros, bet, nodibinoties Talsu rajona sporta skolai 1954. gadā, kļūst par šaha sekcijas treneri.
Personīgā dzīve
1936. gadā Augusts Strautmanis apprecējās, ģimenē bija četri bērni. Sava literatūras skolotāja un dzejnieka Kārļa Krūzas iespaidā pastiprināti interesējies par literatūru un arī pats rakstījis dzejoļus.
Omeijādu mošeja
Omeijādu mošeja, pazīstama arī kā Damaskas Lielā mošeja (ar, Jāmi' Banī 'Umayya al Kabīr) ir mošeja Damaskā, Sīrijā. Viena no pasaulē lielākajām un vecākajām mošejām. Daļa musulmaņu to uzskata par ceturto svētāko vietu islāmā.
Purshia
Purshia DC. ex Poir. ir rožu dzimtas ģints. Šie augi izplatīti Ziemeļamerikā (no Britu Kolumbijas līdz Meksikas ziemeļiem). Tie ir mūžzaļi vai vasarzaļi krūmi; no 30 cm līdz 5 m gari. Ziedi 1 līdz 2 cm diametrā; ar piecām baltām, gaiši dzeltenām vai gaiši rozā ziedlapām.
Luijs Midelērs
Luijs Midelērs (fr; dzimis, miris ) bija franču paukotājs. Startējis 1900. gada vasaras olimpiskajās spēlēs.
Omeijādu mošeja
Mošeju 1401. gadā nopostīja Timurs, to pārbūvēja arābi, 1893. gadā tā cieta ugunsgrēkā.
Luijs Midelērs
Midelērs 1900. gada Parīzes olimpiskajās spēlēs startēja paukošanā ar zobenu profesionāļiem. Šajā disciplīnā viņš aizcīnījās līdz pusfinālam, kur savā grupā ieguva 8. vietu.
Malkoms Filipi Silva de Oliveira
Malkoms Filipi Silva de Oliveira (pt, dzimis ) ir Brazīlijas futbolists, spēlē uzbrucēja pozīcijā. Pašlaik (2023) Malkoms pārstāv Krievijas Premjerlīgas komandu Sanktpēterburgas "Zenit".
Karjera
Malkoms savu karjeru sāka Brazīlijas A sērijas komandā Sanpaulu "Corinthians". 2016. gadā pievienojās Ligue 1 komandai Bordo "Girondins". 2018. gadā Malkoms bija tuvu pārejai uz Serie A komandu AS Roma, tomēr viņš pievienojās FC Barcelona. Pirmajā sezonā Barcelona sastāvā viņš guva tikai vienus vārtus. 2019. gada augustā Malkoms pievienojās Krievijas Premjerlīgas komandai Sanktpēterburgas "Zenit".
Bemols
Bemols ir muzikālās notācijas alterācijas zīme, kas pazemina skaņas augstumu par pustoni.
Bemols tiek apzīmēts ar simbolu, kas līdzinās latīņu burtam b, kas apakšpusē ir nedaudz pastiepts uz leju. Ja ir nepieciešamība skaņas augstumu pazemināt par veselu toni, tad tiek izmantots dubultais bemols, ko atzīmē kā divas bemola zīmes pēc kārtas.
Skujenes pils
Skujenes pils  bija Livonijas ordeņa nocietinājums Skujenē pie Piebalgas-Nītaures ceļa ap puskilometru no vietas, kur tas šķērso Amatas upi. Skujenes draudzes novada centrs. Līdz mūsdienām pils virszemē nav saglabājusies, pilskalnā virszemē esošie mūra fragmenti ir no bijušās pils akmeņiem mūrēto 18.-19. gadsimta Skujenes muižas ēku atliekas. Drupās 20. gadsimtā uzcelta saimniecības ēka, kurā atrodas neliela ekspozīcija. 2020. gados pilskalns atrodas privātīpašumā, ir pieejams un attīrīts un tiek izmantots tūrisma un pasākumu organizācijai.
Vēsture
Skujenes pils bija daļa no Gaujas koridora aizsardzībai pret lietuviešu karaspēka iebrukumiem celtās nocietinājumu joslas, ko veidoja Ropažu - Mālpils - Nītaures - Zaubes (Jaunpils) - Skujenes ordeņpilis. 1555. gadā minēts, ka Skujenes pils bija tieši pakļauta Livonijas ordeņa landmaršaliem, kas rezidēja Siguldas pilī. Pirmo reizi Skujenes pils pieminēta kādā Livonijas ordeņa landmaršala parakstītā dokumentā 1440. gadā kā Schujen, pēc tam kā Schuyen (1445), Schoen, Schoyn (1467), Schugen (1519) un Schuien (1553).
Livonijas kara laikā krievu un tatāru karaspēks pēc uzvarētās Tirzas kaujas 1559. gada ziemā nesekmīgi uzbruka Cesvaines pilij, tāpēc pagriezās uz ziemeļiem, nodedzināja vāji aizsargātās Smiltenes, Skujenes un Nītaures pilis uz devās Rīgas virzienā. 1582. gada Jamas Zapoļskas miera līgumā tā nodēvēta par Skujenes pilsnovada citadeli (, Шкуин). Pēc līguma noslēgšanas tās pilsnovadu iekļāva Polijas-Lietuvas kopvalstij piederošās Livonijas Pārdaugavas hercogistes Cēsu vaivadijā. Nopostīto pili vairs neatjaunoja.
Apraksts
Skujenes pils bija no laukakmeņiem celta 50х70 metrus liela taisnstūra veida būve, ko dienvidaustrumu un ziemeļaustrumu pusē sargāja ap 15 metru dziļa Amatas senleja un grava ar Amatā ietekošu strautiņu. Dienvidrietumu pusē bija izrakts 20 metrus plats un 3-5 metrus dziļš aizsarggrāvis, pār kuru veda tiltiņš uz ieeju pilī. Pils mūru iekšpusē bija dzīvojamā māja un stallis.
Banka Sigulda
Akciju sabiedrība «Banka Sigulda» bija 1993. gadā dibināta Latvijas banka. Tā pārtrauca savu darbību 1994. gadā, kad Latvijas Banka atsauca tās licenci. Bankas likvidācijas process noslēdzās 2003. gadā.
Vēsture
Banka tika dibināta uz Latvijas Bankas Siguldas nodaļas pamata.
Latvijas Banka atsauca «Bankas Sigulda» darbības licenci sakarā ar kredītu izsniegšanu bankas akcionāriem un ar tiem saistītām personām, tā pārkāpjot Latvijas Bankas normatīvus. Latvijas Saimnieciskā tiesa atzina banku par maksātnespējīgu un par bankas maksātnespējas administratoru iecēla juridisko biroju «Heidelberga». Saimnieciskā tiesa atzina banku par bankrotējušu ar ļaunprātīga bankrota pazīmēm.
bankas līdzšinējo administratoru nomainīja SIA «Alfa Faktors» un tā pārstāvis Jānis Gailāns. likvidējamā banka uzsāka noguldījumu atmaksu privātpersonām. Maksātnespējas process tika izbeigts un banka tika likvidēta.
Kušļi
Kušļi ir apdzīvota vieta Cēsu novada Inešu pagastā. Atrodas pagasta centrālajā daļā 4 km no pagasta centra Inešiem, 9,6 km no Vecpiebalgas un 120,9 km no Rīgas.
Apdzīvotā vieta atrodas netālu no autoceļa P33 (Ērgļi—Jaunpiebalga—Saliņkrogs).
Lielā padomju enciklopēdija
“Lielā padomju enciklopēdija” (ru, БСЭ) ir viena no lielākajām krievu valodā izdotajām enciklopēdijām. Tā tika izdota Padomju Savienībā vairākos izdevumos no 1926. līdz 1978. gadam un kopš 2002. gada atkārtoti Krievijā, šoreiz ar nosaukumu “Lielā krievu enciklopēdija” (Большая российская энциклопедия).
No 1926. līdz 1947. gada tika izdots pirmais izdevums 65 sējumos un papildus sējums “PSRS” (СССР) bez numura. No 1949. līdz 1958. gadam tika izdots otrais izdevums 49 sējumos un “PSRS” (СССР), bet no 1969. līdz 1978. gadam — trešais izdevums 30 sējumos un papildus sējumos par PSRS.
No 1981. līdz 1988. gadam 10 sējumos tika izdota līdzīga enciklopēdija latviešu valodā: “Latvijas padomju enciklopēdija”.
Dubaijas starptautiskā lidosta
Dubaijas Starptautiskā lidosta (IATA: DXB, ICAO: OMDB, ar) ir galvenā starptautiskā lidosta, kas apkalpo Dubaiju, pilsētu Apvienotajos Arābu Emirātos un ir pasaules lielākā lidosta starptautisko pasažieru pārvadājumu kategorijā, trešā lielākā vietējo pasažieru pārvadājumu kategorijā, sestā lielākā kravas transporta kategorijā, kā arī lidosta ar vislielāko Airbus A380 un Boeing 777 satiksmi. Tā darbojas ar diviem skrejceļiem. 2017. gadā DXB reģistrēti 88 miljoni pasažieru, 2,65 miljoni tonnu kravas un 409 493 lidojumu. Lidosta atrodas Al Garhoud rajonā, 4,6 kilometrus uz austrumiem no Dubaijas un aizņem 2900 hektāru lielu teritoriju. Lidostas termināls 3 ir otra lielākā ēka pasaulē un lielākais lidostas termināls pasaulē.
Lidosta sniedz nozīmīgu ieduldījumu Dubaijas ekonomikā, jo tajā strādā vairāk nekā 90 000 cilvēku, un tā netieši atbalsta aptuveni 400 000 dažādu darbavietu, dodot vairāk nekā 26,7 miljardus ASV dolāru lielu ieguldījumu ekonomikā, kas veido apmēram 27 procentus no Dubaijas IKP un 21% no darbavietām Dubaijā. Paredzams, ka līdz 2020. gadam aviācijas nozares ekonomiskais ieguldījums Dubaijā pieaugs līdz pat 37,5% no pilsētas IKP, un līdz 2030. gadam aviācijas ekonomiskā vērtība pieaugs līdz 88,1 miljardam un nodrošinās 1,95 miljonus darba vietu Dubaijā (44,7% no IKP un 35,1% no kopējā nodarbinātības līmeņa).
Ervins l'Ami
Ervins l'Ami (nl; dzimis Vūrdenē) ir Nīderlandes starptautiskais lielmeistars šahā (2005).
Biogrāfija
Šahu iemācījies spēlēt piecu gadu vecumā. 1999. gadā dalījis otro vietu Nīderlandes jauniešu šaha čempionātā U 14 vecuma grupā, bet 2002. gadā atkārtojis šo panākumu U20 vecuma grupā. 2004. gadā uzvarējis starptautiskajā šaha turnīrā Gausdal Classics (Norvēģija), apsteidzot Magnusu Karlsenu. 2007. gadā uzvarējis starptautiskajā šaha turnīrā Betīnā (Francija). 2012. gadā izcīnījis bronzas medaļu Nīderlandes šaha čempionātā. 2014. gadā uzvarējis Marokas šaha festivālā Chefchaouen Festival.
Pārstāvējis Nīderlandes komandu lielākajos komandu šaha turnīros:
Personīgā dzīve
Precējies ar Rumānijas šaha lielmeistari Alinu l'Ami.
Žozefīne de Boarnē
Dzimusi Martinikā, cukurniedru plantatora ģimenē. 1779. gadā kopā ar tēvu ieradās Francijā un decembrī apprecējās ar savu pirmo vīru - ģenerāli un politiķi Aleksandru de Boarnē, no kura piedzima divi bērni - Ežēns un Hortenzija. Aleksandrs de Boarnē gāja bojā Franču revolūcijas Terora laikā, bet Žozefīne kādu laiku pavadīja ieslodzījumā.
1795. gadā viņa iepazinās ar Napoleonu un 1796. gadā pāris apprecējās. 1804. gada 2. decembrī Parīzes Dievmātes katedrālē Napoelons tika kronēts par Francijas imperatoru, bet Žozefīne - par imperatori. Tā kā izrādījās, ka Žozefīne vairs nevar būt par māti, Napoleons 1810. gada 10. februārī no Žozefīnes šķīrās, bet tā paša gada 11. martā apprecējās ar Austrijas Mariju Luīzi. Pēc šķiršanās no Napoleona Žozefīne dzīvoja Malmezonas pilī, kur iekopa pirmšķirīgu rožu dārzu. Mira 1814. gadā īsi pēc tikšanās ar Krievijas caru Aleksandru I, kad Napoleons bija trimdā Elbas salā.
Sviķu strauts
Sviķu strauts ir Dursupes labā krasta pieteka Talsu novadā.
Izteka - uz dienvidiem no Balgales. Tek austrumu-ziemeļaustrumu virzienā. Pašā lejtecē uzņem daļu no Smildziņstrauta ūdeņiem. Caurtek Podiņu dīķi un Kannenieku dīķi. Ietek Dursupē starp Spilvetnieku un Cukuriņu mājām. Sviķu strautu šķērso valsts autoceļš P128 (Sloka—Talsi).
Hull City AFC
Hull City A.F.C. ir profesionāls Anglijas futbola klubs no Kingstonas pie Hallas. Klubs dibināts 1904. gadā, pašlaik spēlē League One, Anglijas trešajā spēcīgākajā līgā. 2008. gadā Hull City pirmoreiz kļuva par Anglijas Premjerlīgas klubu, taču spēja šajā līgā noturēties tikai divas sezonas un 2010. gadā atgriezās Championship līgā. 2012.—2013. gada sezonā Hull City izcīnīja 2. vietu Championship un vēlreiz ieguva tiesības startēt Premjerlīgā. 2014. gadā iekļuva FA kausa finālā, kas līdz šim ir lielākais kluba sasniegums. Mājas spēles aizvada KCOM stadionā, kurā ir vietas 25 400 skatītājiem.
Tulinska ezers
Tulinska ezers (arī Tulinsku ezers) ir neliels ezeriņš Rēzeknes novada Maltas pagastā. Izvietojies pagasta dienviddaļā pie autoceļa P57 netālu no Griščatiem. Krasti slīpi, zemi. Mīt asaris, karpa, mājo bebri. Tulinska ezers atrodas privātīpašumā.
Luīze Flečere
Estella Luīze Flečere (en, dzimusi ,mirusi ) bija amerikāņu aktrise. Flečere vislabāk pazīstama attēlojot medmāsu Rečidu filmā "Kāds pārlaidās pār dzeguzes ligzdu" (1975), par ko viņa saņēma Amerikas Kinoakadēmijas balvu kā labākā aktrise, BAFTA balvu un Zelta globusa balvu.
Flečere piedalījusies arī tādās filmās kā Thieves Like Us (1974), Exorcist II: The Heretic (1977), The Cheap Detective (1978), The Lady in Red (1979), The Magician of Lublin (1979), Brainstorm (1983), Firestarter (1984), Invaders from Mars (1986), Flowers in the Attic (1987), "Divu mēnesstaru saplūšana" (Two Moon Junction, 1988), Best of the Best (1989), "Virtuozitāte" (Virtuosity, 1995), High School High (1996), "Bīstamās spēles" (1999) un Aurora Borealis (2005). Mirusi 2022. gada 23. septembrī Francijā.
Cercocarpus
Cercocarpus Kunth. ir rožu dzimtas ģints. Izplatīta Ziemeļamerikā (no ASV rietumiem līdz Meksikas ziemeļiem). Tie ir krūmi vai nelieli koki, kuri sasniedz 3—6 m, dažreiz līdz pat 13 m augstumā.
Kosmos-2520
Kosmos-2520 (ru jeb Blagovest № 11L (Благовест № 11Л) ir Krievijas militārais sakaru pavadonis; to izmanto arī komerciāli. Tas orbītā palaists 2017. gada augustā Krievijas Aizsardzības ministrijas uzdevumā. Pavadoņa operators ir valsts uzņēmums Vojentelekom.
Kosmiskais aparāts izgatavots Krievijas uzņēmumā Informacionnye sputnikovye sistemy (ISS) uz platformas Ekspress-2000 bāzes. Sakaru aparatūru izgatavoja ISS un Francijas Thales Alenia Space. Pavadonim uzstādīti Ku / Q un C joslas raidītāji. Kosmiskā aparāta darbības laiks plānots 15 gadu.
Lidojuma gaita
Blagovest № 11L palaists 22:06:59.975 UTC ar nesējraķeti Proton-M/Briz-M no Baikonuras kosmodroma 81. laukuma 24. palaišanas iekārtas. Pēc veiksmīgas ievadīšanas orbītā pavadonim dots nosaukums Kosmos-2520. 18. augustā tas sasniedza ģeostacionāro orbītu.
Pavadonis novietots ģeostacionārajā orbītā punktā 45° austrumu garuma, ko sasniedza 16. septembrī.
Ištvāna ala
Ištvāna ala jeb Svētā Stefana ala ir kaļķakmens ala Miškolcā—Lillafīredā, Ungārijas ziemeļos. Ala veidojusies Triasa periodā, tā ir 710 m gara. Ištvāna ala ir nosaukta Ungārijas pirmā karaļa Ištvāna I vārdā. Ala tika atklāta 1913. gadā. Saskaņā ar vietējo leģendu kāds suns iekrita 15 metru dziļajā, vertikālajā alas ieejā. Cilvēki atrada alu, kad viņi meklēja suni. Alu sāka pētīt 1927. gadā, vēlāk speciāli tūristiem tika izkalta jauna ieeja, un 1931. gadā ala tika atvērta sabiedrībai.
Otrā pasaules kara laikā alā slēpās cilvēki, kas meklēja patvērumu no lidmašīnu uzlidojumiem. Ļaužu burzmas dēļ tika bojāti alā esošie stalagmīti un stalaktīti, kā arī apgaismojums. Gaismekļi tika salaboti tikai 1955. gadā, kad Svētā Stefana alu atkal atvēra apskatei.
Aleksandrs Serebrovs
Aleksandrs Serebrovs (Александр Александрович Серебров; dzimis, miris ) bija PSRS / Krievijas kosmonauts, inženieris.
Dzīvesgājums
Pēc Maskavas Fizikāli tehniskā institūta pabeigšanas 1967. gadā Aleksandrs Serebrovs 9 gadus strādāt tajā pašā institūtā. 1976. gadā sāka strādāt zinātniskās ražošanas apvienībā Energija, kur nodarbojās ar kosmisko aparātu izstrādi un izmēģināšanu.
Kosmiskie lidojumi
1978. gada 1. decembrī Aleksandrs Serebrovs ieskaitīts kosmonautu grupā. Tika gatavots lidojumam ar kosmosa kuģi Sojuz T un orbitālo staciju Saljut. Veicis četrus kosmiskos lidojumus ar kopējo laiku 372 dienas 23 stundas. Veicis 10 iziešanas kosmosā ar kopējo laiku 31 stunda 49 minūtes. 1982. gada augustā viņš kā bortinženieris ar kosmosa kuģi Sojuz T-7 devās uz staciju Saljut-7, atgriezās uz zemes ar Sojuz T-5. 1983. gada aprīlī ar Sojuz T-8 Serebrovs atkal devas uz staciju Saljut-7. Tehniskas kļūmes dēļ neizdevās saslēgties ar staciju, tādēļ lidojums ilga tikai divas diennaktis. 1989. gada septembrī kā bortinženieris ar Sojuz TM-8 viņš devās uz staciju Mir. Lidojuma laikā veica piecas iziešanas kosmosā, kur izmēģināja jauno skafandru Orlan-DMA un padomju pirmo kosmonauta pārvietošanās ierīci. Uz zemi atgriezās 1990. gada februārī. Ceturto lidojumu Serebrovs veica no 1993. gada jūlija līdz 1994. gada janvārim ar kosmosa kuģi Sojuz TM-17 uz staciju Mir
1995. gadā atstāja kosmonautu grupu un Energija, aizejot pensijā. Pēc tam vadīja televīzijas raidījumu jauniešiem par kosmosu. 1997. gadā strādāja par Krievijas Aizsardzības padomes sekretāra palīgu.
Sārkaste
Sārkaste, agrāk arī Sarkaste, ir apdzīvota vieta Talsu novada Lubes pagastā. Izvietojies pagasta ziemeļrietumos Rojas upes krastā 4 kmno pagasta centra Anužiem, 25 km no novada centra Talsiem un 148 km no Rīgas. Apdzīvotā vieta izveidojusies ap bijušās Sārkastes (Sarkasten) pusmuižas centru.
Denijs Grendžers
Denijs Grendžers (en; dzimis Ņūorleānā, Luiziānas štatā, ASV) ir profesionāls amerikāņu basketbolists, spēlē vieglā uzbrucēja pozīcijā. Pašlaik (2013) pārstāv NBA klubu Indiānas "Pacers", kurā aizvadījis visu profesionāļa karjeru.
Karjera
Universitātes laikā studējis Bredlijas un Ņūmeksikas universitātēs. 2005. gada NBA draftā viņu Indiānas "Pacers" izraudzījās pirmajā kārtā ar kopējo 17. kārtas numuru. Debijas sezonā viņš tika iekļauts simboliskajā debitantu otrajā izlasē. 2009. gadā ticis iekļauts startam Visu zvaigžņu spēlē un tika atzīts par visvairāk progresējušāko spēlētāju visā līgā. 2008.—2009. gada sezonā D. Grendžers vidēji spēlē guva 25,8 punktus. Divas reizes Indiānas kluba sastāvā kvalificējās NBA izslēgšanas spēlēm.
2010. gadā ASV izlases sastāvā izcīnīja zelta medaļu 2010. gada Pasaules čempionātā.
Grunvaldes kauja
Grunvaldes kauja (pl), Tannenbergas (de) jeb Žalgires kauja (lt) notika Vācu ordeņa valsts Prūsijas daļā starp Tannenbergas un Grīnfeldes (de) jeb Grunvaldes (pl), jeb Zaļģires vai Žalgires (lt) ciemiem 1410. gada 15. jūlijā. Polijas karaļa Jagaiļa un Lietuvas dižkunigaiša Vītauta vadītais apvienotais Polijas Karalistes un Lietuvas dižkunigaitijas karaspēks sagrāva Vācu ordeņa spēkus. Kaujā krita Vācu ordeņa virsmestrs Ulrihs fon Jungingens un visa Vācu ordeņa bruņniecības elite.
1411. gadā Toruņā tika noslēgts pirmais Tornas miera līgums, nodrošinot Polijas-Lietuvas robežas un parādot, ka poļu-lietuviešu savienība ir vērā ņemams spēks visā Eiropā. Pēc šī miera līguma Lietuva atguva savā kontrolē Žemaitiju.
Nosaukums
Jagailis vietu, kur viņi cīnījušies ar krustnešiem, latīņu tekstā nosaucis par Grunenvelt (lejasvācu valodā — 'Zaļais lauks'). Vēlāka laika poļu hronisti to kļūdaini min kā Grunwald, kas augšvācu valodā nozīmēja zaļu mežu. 1446. gada Lietuvas baltkrieviskajā hronikā minēts arī nosaukums "Dubrovenskas kauja", pēc tuvākās pilsētas Dombruvnas vārda.
Latviski rakstītajos avotos vācu iespaidā līdz 20. gadsimta vidum kauju dēvēja par "kauju pie Tannenbergas", kā citi nosaukumi šai laikā lietoti "kauja pie Grunvaldes" (poļu variants) vai "kauja pie Zaļģires" (lietuviešu variants). Latvijas PSR laikā (kad Austrumprūsija jau bija sadalīta starp Poliju un PSRS) krievu historiogrāfijas iespaidā latviešu valodā ieviesās nosaukums "Grīnvaldes kauja" (ru), kaut gan Grīnfeldes (de) ciems pēc iekļaušanas Polijā jau bija pārdēvēts par Grunvaldi (pl).
Džefrijs Šlups
Džefrijs Šlups (en, dzimis ) ir Ganas futbolists, spēlē pussarga pozīcijā, pārstāv Ganas futbola izlasi. Kopš 2017. gada Šlups spēlēAnglijas Premjerlīgas komandā Crystal Palace.
Ganas futbola izlases sastāvā debitējis 2011. gadā.
Sasniegumi
Leicester City
400. gads
400. gads bija garais gads, kas pēc Jūlija kalendāra sākās svētdienā.
Berijs Lindons
"Berijs Lindons" (en) ir 1975. gada Apvienotās Karalistes un ASV vēsturiska drāma, kuras režisors, producents un scenārija autors ir Stenlijs Kubriks. Filmā galvenās lomas atveido Raiens O'Nīls, Marisa Berensone, Patriks Magī un Hārdijs Krīgers. Filma ir balstīta uz 1844. gada Viljama Meikpīsa Tekereja noveli The Luck of Barry Lyndon.
Filma ir par 18. gadsimta īru avantūristu Beriju Lindonu, kurš apprec bagātu atraitni, lai mēģinātu iespraukties aristokrātu aprindās.
"Berijs Lindons" ieguva četras Amerikas Kinoakadēmijas balvas: labākā muzikālā adaptācija, labākie kostīmi, labākais mākslinieka darbs un labākais operatora darbs.
Granger
Granger var būt:
Frīdrihs Georgs fon Bunge
Frīdrihs Georgs fon Bunge (de, ru; dzimis, miris ) bija vācbaltiešu izcelsmes krievu/vācu tiesībvēsturnieks. Botāniķa Aleksandra Bunges brālis.
Studējis tiesības Tartu Universitātē, kur vēlāk strādāja par pasniedzēju. 1826. gadā aizstāvēja doktora grādu Heidelbergas Universitātē.
1864. gadā Krievijas impērijas ķeizars Aleksandrs II oficiāli apstiprināja Bunges sastādīto Baltijas provinču tiesību kodifikācijas privāttiesību nodaļu – Livonijas, Igaunijas un Kurzemes privāttiesības (de, ru). Latvijā šis likumu sakopojums darbojās līdz 1938. gada Latvijas Republikas Civillikuma ieviešanai, kurš koncentrētā un modernizētā veidā turpināja šī likumu sakopojuma pamatprincipus.
1865. gadā Bunge pārcēlās uz Vāciju, iesākumā uz Gotu, vēlāk Vīsbādeni, kur turpināja likumdošanas vēstures pētījumus.
Laskate
Laskate var būt:
Ķidēni
Ķidēni ir apdzīvota vieta Cēsu novada Inešu pagastā. Atrodas pagasta ziemeļu daļā 2,4 km no pagasta centra Inešiem, 4 km no Vecpiebalgas un 132,2 km no Rīgas.
Apdzīvotā vieta atrodas netālu no autoceļa V305 (Vecpiebalga–Ineši).
Chamaebatia
Chamaebatia Benth. ir rožu dzimtas ģints. Ir krūmi, kas garumā sasniedz 15 cm līdz 2 m. Sastopami Ziemeļamerikā (Kalifornijā un Lejaskalifornijā)
Kurkuma
Kurkuma (Curcuma longa) ir ingveru dzimtas augs, no kura iegūst dzelteno un zaļo krāsu, kas tiek izmantotas audumu krāsošanā, kā arī krāsviela pārtikas produktos. Tā sakni izmanto arī medicīnā. Kurkuma tiek kultivēta tikai tropu un subtropu joslā, jo tai ir nepieciešams silts klimats. Par tās izcelsmes vietu uzskata Dienvidāziju.
Lūrmaņu atsegumi
Lūrmaņu atsegumi ir klintis, kas atsedzas Rojas upes abos krastos Talsu novada Lubes pagastā 5 km lejpus Lubes ūdensdzirnavām pie "Lūrmaņu" mājām. Šeit kanjonveida ielejā ap 400 metru garumā izveidojušās astoņas vidusdevona Burtnieku svītas smilšakmens klintis. Tās veido gaiši pelēki un sarkanīgi smilšakmens atsegumi, kurus no augšas klāj aleirīti un māli. Atsegumos ir daudz seklu nišu, kā arī dažas nelielas seklas grotas. Klinšu apakšdaļā stiepjas pamatīga ledus iedzīta niša, bet ledus (vai upes nestu koku) sašvīkātas klintis ir pat 3-4 m augstumā. Te izplūst arī daudzi avoti. Klintīs ir atrastas devona zivju un bezžokļaiņu fosilijas (bruņuzivis, akantodes, otiņspures). Kopš 1957. gada atsegumi 7,2 hektāru platībā atrodas īpašā valsts aizsardzībā.
Luijs Negrū
Negrū 1900. gada Parīzes olimpiskajās spēlēs startēja paukošanā ar špagu profesionāļiem. Šajā disciplīnā vinš startēja tikai pirmajā kārtā.
D mol
D mol ir Melnkalnes popmūzikas un ritmblūza mūzikas grupa, kas savu darbību aizsāka 2019. gadā. Grupa pārstāvēja Melnkalni 2019. gada Eirovīzijas dziesmu konkursā Telavivā, Izraēlā ar dziesmu Heaven. Savā pusfinālā viņi ieguva 16. vietu, kas neļāva kvalificēties finālam.
Kauguri (Jūrmala)
Kauguri ir Jūrmalas pilsētas daļa tās rietumu daļā starp Sloku un Kaugurciemu. Līdz 1959. gadam ietilpa Slokas pilsētā. Kauguri ir galvenais Jūrmalas pilsētas daudzstāvu dzīvojamo ēku rajons.
Vēsture
Kad hercogs Jēkabs Kaugurciemā 17. gadsimta vidū ierīkoja jūras ostu, preces cauri tagadējai Kauguru teritorijai ar pajūgiem veda uz Sloku, no kurienes ar laivām veda tālāk uz Jelgavu, Lietuvu, Poliju. Ap 1700. gadu Kauguros bija savs fogts, kura uzdevums bija uzraudzīt kuģus un gādāt par kaltētu reņģu un lestu sūtīšanu hercoga galvaspilsētu Jelgavu. Hercogs Pēteris Bīrons 1783. gada 10. maijā apstiprināja Slokas novada atdalīšanu no Kurzemes un Zemgales hercogistes un pievienošanu Krievijas Impērijai.
Latvijas brīvības cīņu laikā 1919. gada 18. maijā Kaugurciema kāpās notika kauja starp kapteiņa Zolta komandēto Latviešu atsevišķās brigādes vienību un LSPR armijas vienību. 1925. gadā Slokas pilsētai pievienoja Slokas mācītājmuižas zemi un Kaugurciemu. Sloku kopā ar Kaugurciemu 1959. gadā iekļāva Jūrmalas pilsētas sastāvā.
1960. gados sākās daudzstāvu namu būve starp Sloku un Kaugurciemu, kur izveidoja Jūrmalas Kauguru mikrorajonu. Sākumā jaunās ēkas cēla gar Talsu šoseju, tad arvien attālinoties no jūras Slokas virzienā. Pēc pirmā Jūrmalas pilsētas ģenerālplāna izstrādes 1971. gadā tika veidotas divas galvenās atpūtas zonas: galvenokārt atpūtniekiem no visas PSRS paredzētā kūrorta zona Ķemeri-Jaunķemeri un rīdzinieku masveidīgas atpūtas zona Priedaine-Vaivari. Starp šīm zonām attīstīja galveno Jūrmalas daudzstāvu ēku dzīvojamo rajonu Kaugurus. 1981. gadā Kauguros dzīvoja apmēram 15 000 iedzīvotāju.
Kauguru kultūras nams
Kauguru kultūras nams ir iekārtots bijušajā kinoteātrī. Tā prioritāte ir tradicionālās kultūras saglabāšana un popularizēšana, kā arī kultūrizglītojošu pasākumu organizēšana Kauguru rajonam. Kultūras namā organizē vērienīgus masu svētkus, festivālus un nacionāli patriotiskus pasākumus.
Kultūrā
Kauguru ciems Kira Buļičova stāstā "Karš ar liliputiem" minēts kā daudzu viņa stāstu galvenās varones Aļisas Seļezņovas radinieces Austras tantes dzīvesvieta.
Pērnavas lidosta
Pērnavas lidosta (et) ir lidosta Igaunijā, 4,4 kilometrus uz ziemeļiem no Pērnavas centra. Regulāri pasažieru lidojumi uz Ruhnu. Pirmie lidojumi veikti 1939. gadā. PSRS laikā lidosta tika izmantota PSRS Gaisa spēku vajadzībām, kaut arī notika pasažieru lidojumi ar An-2 lidmašīnām maršrutā Tartu - Viljandi - Pērnava - Kuresāre (Kingisepa).
Mehāniskās īpašības
Mehāniskās īpašības apraksta materiāla izturēšanos mehānisku slodžu iedarbībā. Slodzes iedarbībā materiāls deformējas un tajā rodas spriegums. Mehāniskās īpašības raksturo materiālu un to sakausējumu pretestību deformācijām un pretestību sagraušanai, tādēļ mācību disciplīnu, kurā apskata šo tēmu sauc par materiālu pretestību. Mehānisko pārbaužu rezultātā iegūst mehānisko īpašību skaitliskās vērtības. Visas pārbaudes var iedalīt trīs grupās.
Šajā rakstā minētās īpašības nav attiecināmas uz kādu konkrētu materiālu grupu, taču paskaidrojumos un citos rakstos ir parādīta atšķirība (ja tāda pastāv) starp šo īpašību nozīmi atsevišķām materiālu grupām (plastmasa, metāls, koksne u.c.).
Izšķir dažādas materiāla mehāniskās īpašības:
Cikliskas slodzes iedarbībā
Materiāls mainīga virziena un lieluma slodzes apstākļos sagrūst pat tad, ja spriegumi ir ievērojami mazāki par materiāla stiprības un nosacīto tecēšanas robežu. Materiāla sagrūšanu mainīga sprieguma iedarbības rezultātā sauc par nogurumu. Materiāla pretestību nogurumam raksturo tā ilgizturība. Vēl iespējams cikliski iedarboties uz materiālu ar berzi, tad svarīga materiāla nodilumizturība.
Dinamiskās slodzes iedarbībā
Mašīnu un mehānismu detļām, kuras darbojas mainīga virziena spēku, vibrāciju, triecienu un citāda veida slodžu iedarbībā, rodas vajadzība noteikt materiālu dinamiskās īpašības. Viens no materiāla raksturotājiem dinamiskā slodzē ir triecienizturība jeb stingrība.
Konstrukcijas stiprība
Materiālos vienmēr atrodas spriegumu koncentratori. To cēloņi var būt materiāla nevienmērīga struktūra (piemaisījumi, pastiprinošās fāzes), defekti (iekšējās vai ārējās plaisas), izstrādājuma konstruktīvais izpildījums (iegriezumi, nokāpes, urbumi u.tml.). Sagrūšanas mehānismi saistīti ar mikroplastiskām deformācijām, kuras attīstās spriegumu koncentratoru tuvumā un ar laiku izraisa plaisu rašanos. Svarīgākais parametrs konstrukcijas stiprībā ir kritiskais spriegumu koeficients plaisas virsotnē, jeb sagrūšanas viskozitāte. Tas ievērtē plaisas garumu un tās attīstības procesu. Šis koeficients palīdz aprēķināt maksimālo slodzi konstrukcijās ar tādu izmēru plaisām, pie kurām vēl nesākas plaisu ātra attīstība, līdz konstrukcija pilnībā sabrūk.
Atjaunošanās
Atjaunošanās ir pakāpe līdz kurai atjauno sākotnējo formu plastiski deformēts materiāls. Tāda atjaunošanās novērojama polimēru materiāliem, jeb dažāda veida plastmasām. Tā piemēram metāli plastiski deformējoties nesamazina deformācijas pakāpi (nesaraujas), bet plastmasas savas viskoelastīgās dabas dēļ daļēji tiecas samazināt postelastīgā deformācijā iegūto stāvokli, jeb citiem vārdiem saraujas par apmēram 30% atkarībā no plastmasas veida. Uz šīm plastmasām termins plastiskā deformācija nav īsti attiecināms, jo ir deformācija, kas notiek pēc elastīgās deformācijas ir daļēji atgriezeniska, taču pēc nelineāra likuma.
Kino (nozīmju atdalīšana)
Kino var būt:
Avatārs
Avatārs var būt:
Hanss Jensens
Johaness Hanss Daniels Jensens (de; dzimis, miris ) bija vācu fiziķis. 1963. gada Nobela prēmijas fizikā laureāts par atoma kodola struktūras pētījumiem. Prēmiju saņēma kopā ar Mariju Geperti-Maieri par atoma kodola struktūras pētījumiem un Jūdžīnu Vīgneru par citu pētījumu sfēru. Otrā pasaules kara laikā darbojās vācu kodolieroču programmā. Pēc kara kļuva par Heidelbergas Universitātes profesoru. Kā viesprofesors darbojās vairākās ASV universitātēs.
Demjanskas rajons
Demjanskas rajons ir Krievijas Novgorodas apgabala administratīvais rajons apgabala dienvidos. Rajons robežojas ar Novgorodas apgabala Marjovas rajonu dienvidos, Staraja Rusas rajonu rietumos, Parfinas rajonu ziemeļrietumos, Krestcu rajonu ziemeļos un Valdajas rajonu ziemeļaustrumos, kā arī Tveras apgabala Firovas rajonu dienvidaustrumos un Ostaškovas rajonu dienvidos.
Hinhidrons
Hinhidrons ir hidrohinona un hinona īpatnējs savienojums — lādiņa pārneses komplekss. Hinhidrons ir violetmelna kristāliska viela (mirdzoši kristāli).
Vēsture
Hinhidronu pirmais ieguva vācu ķīmiķis Frīdrihs Vēlers. Hinhidrons bija pirmais ķīmijas literatūrā aprakstītais molekulārais komplekss.
Iegūšana
Hinhidrons rodas, oksidējot hidrohinonu ar dzelzs(III) hlorīdu. Reakcijā rodas 1,4-benzohinons, kas iedarbojas kā elektronakceptorais komponents uz vēl neizreaģējušo hidrohinonu. Hidrohinons lādiņa pārneses kompleksā ir elektrondonorais komponents. Šādā kompleksā to veidojošās molekulas turas kopā galvenokārt elektrostatisko pievilkšanās spēku dēļ.
Luiss Paulu Ilariu
Luiss Paulu Ilariu (pt, dzimis ), zināms arī kā Dodo (Dodô) ir Brazīlijas futbolists, spēlē uzbrucēja pozīcijā. Pašlaik (2020) Dodo pārstāv Latvijas Virslīgas komandu FK Liepāja.
Karjera
Savu karjeru Dodo sāka Horvātijas Pirmās līgas komandā NK Inter Zaprešić. 2010. gadā pievienojās Horvātijas vienam no spēcīgākajiem klubiem Zagrebas "Dinamo". Viņš tika izīrēts arī citai Horvātijas komandai NK Lokomotiva. 2011. gadā pievienojās Azerbaidžānas Premjerlīgas komandai Gabala FK. Dodo guva ātrākos vārtus Azerbaidžānas līgas vēsturē. 2016. gadā Dodo pievienojās Larisas AEL. Vēlāk pārstāvēja divas Brazīlijas zemāko līgu klubus. 2019. gadā pievienojās FK Liepāja komandai.
2020. gada Virslīgas sezonā, gūstot 18 vārtus, kļuva par čempionāta rezultatīvāko spēlētāju.
Orfejs
Orfejs (gr) bija dzejnieks, mūziķis, pravietis un mītiska persona sengrieķu mitoloģijā. Domas dalās, vai Orfejs ir bijis īsta vai mītiska persona, biežāk gan viņš tiek uzskatīts par īstu personu, kas dzīvojusi laikā ap 1000. gadu pirms mūsu ēras.
Leģendās teikts, ka Orfejs ieguvis izglītību Ēģiptē, apguvis haldiešu astroloģiju un strādājis par ārstu. Uzskata, ka Homērs bijis Orfeja darba turpinātājs un Orfejs bijis grieķu mitoloģijas, reliģijas un kultu pamatlicējs. Sengrieķu mitoloģijā viņš bija viens no argonautiem un trāķiešu dziedonis. Viņš ar savu balsi un cītaras spēli spēja savaldzināt ne tikai cilvēkus, bet arī plēsīgus dzīvniekus, augus, upes un akmeņus. Viņš bija uzticīgs mīlētājs, viņa sieva bija Eiridike. Orfejs devās uz mirušo valstību, lai atgūtu savu sievu Eiridiki. Orfeja tēls bieži izmantots literatūrā, mūzikā un tēlotājmākslā.
Heterotrofi
Heterotrofi (no sengrieķu: ἕτερος (éteros) — 'cits' + τροφή (trofḗ) — 'barošanās') jeb konsumenti ir organismi, kas barojas ar organiskām vielām. Pretējie ir autotrofi, kas dzīvībai nepieciešamās vielas sintezē no neorganiskām vielām, piemēram, fotosintēzes ceļā. Heterotrofi organismi ir dzīvnieki un sēnes, kā arī daudzas baktērijas. Daži augi izmanto arī heterotrofo barošanos (saprofīti un parazīti). Ekosistēmā heterotrofi organismi pārveido organiskās vielas sekundārajā produkcijā.
Coluria
Coluria R.Br. ir rožu dzimtas ģints — daudzgadīgi zāļaugi; sasniedz garumā līdz 30 cm. Auglis ir riekstveidīgs. Aug Sibīrijā un Mongolijā. 2007. gadā pēc rožu dzimtas sistemātikas pārskates, Coluria ģints tika ieslēgta Geum ģintī.
Hārvijs Keitels
Hārvijs Keitels (en, dzimis ) ir amerikāņu aktieris un kinoproducents. Savu aktiera karjeru uzsāka Jaunās Holivudas kustības laikā. Vairākkārt sadarbojies ar režisoru Mārtinu Skorsēzi, kopš 1973. gada piedaloties sešās viņa filmās.
Keitels ir piedalījies tādās filmās kā "Ļaunās ielas" (1973), "Alise šeit vairs nedzīvo" (1974), "Taksists" (1976), Blue Collar (1978), "Kristus pēdējais kārdinājums" (1988), "Telma un Luīze" (1991), Bugsy (1991), "Trakie suņi" (1992), "Sliktais leitnants" (1992), "Klavieres" (The Piano, 1993), "Lubene" (1994), "No krēslas līdz rītausmai" (1996), "Policisti" (Cop Land, 1997), "Sarkanais pūķis" (2002), "Nacionālie dārgumi" (2004), "Viesnīca "Diženā Budapešta"" (2014), "Jaunība" (2015) un "Īrs" (2019).
Holmas rajons
Holmas rajons ir Krievijas Novgorodas apgabala administratīvais rajons apgabala dienvidos. Rajons robežojas ar Novgorodas apgabala Podorjes rajonu ziemeļos un Marjovas rajonu ziemeļaustrumos, Tveras apgabala Andreapoles rajonu dienvidaustrumos un Toropecas rajonu dienvidos, kā arī Pleskavas apgabala Lokņas rajonu dienvidrietumos un Bežaņicu rajonu rietumos.
Leonoviči
Leonoviči, arī Livanoviči, ir ciems Aglonas novada Kastuļinas pagastā. Izvietojies pagasta rietumu daļā 6 km no pagasta centra Priežmales, 10 km no novada centra Aglonas un 243 km no Rīgas. Apdzīvotā vieta daļēji izzudusi.
Apdzīvotā vieta izvietojusies pie autoceļa V644, Geraņimovas Ilzas ezera krastā. Netālu atrodas valsts nozīmes arheoloģijas piemineklis Livanoviču senkapi.
Uhuru
Uhuru (X-ray Explorer Satellite, Explorer 42, SAS-A, SAS-1) bija ASV NASA programmas Small Astronomy Satellite orbitālā observatorija. Tas bija pirmais kosmiskais aparāts, kas paredzēts rentgenstaru astronomijai. To orbītā palaida 1970. gada decembrī un tas darbojās līdz 1973. gada martam.
Pavadoni izgatavoja uzņēmums American Science & Engineering un Džonsa Hopkinsa Universitātes Lietišķās fizikas laboratorija.
Mērķi
Projekta galvenie mērķi bija šādi:
Uzbūve
Kosmiskais aparāts bija cilindra formā aptuveni 56 cm diametrā un 116 cm augstumā. Tika izmantoti četri saules bateriju paneļi, lai uzlādētu 6 Ah astoņu šūnu niķeļa — kadmija akumulatoru bateriju un nodrošinātu jaudu pavadoņa sistēmām un zinātniskajiem instrumentiem. Pavadoni stabilizēja griešanās ap garenasi, un tika izmantota magnētiskā vērpes momenta vadības sistēma, lai kosmiskā aparāta griešanās asi notēmētu uz jebkuru debesu punktu. Aspekta noteikšanas sistēma sastāvēja no zvaigznes un saules sensora, to signālus apstrādāja viena un tā pati elektronika. Sistēma tika projektēta ar lielu uzsvaru uz redundanci ne tikai redzamākajās jomās, piemēram, aspekta sensori un augstsprieguma un zemsprieguma barošanas avoti, bet arī signālu pārslēgšanā un augstsprieguma sadalē. Tādējādi instruments spēja izturēt vairākas vienlaicīgas lielas kļūmes, nopietni neapdraudot zinātniskos mērķus. Dati tika saglabāti vienas orbītas apriņķojuma laikā magnetofona lentē, un tie tika pārraidīti 3,4 minūšu ilgajā atskaņošanas ciklā. Tika izmantota 1000 bps PCM/PM sistēma.
Instrumenti
Pavadoņa derīgo kravu veidoja divi proporcionālo skaitītāju komplekti, katrs ar ~ 0,084 m2 efektīvo platību. Skaitītāji bija jutīgi, ar vairāk nekā 10 % efektivitāti pret rentgena fotoniem ~ 2 — 20 keV diapazonā. Zemāko enerģijas robežu noteica skaitītāja berilija logu vājināšanās plus plāns siltumizolācijas pārklājs. Augstāko enerģētisko robežu noteica skaitītāja uzpildes gāzes pārvades īpašības. Lai filtrētu daļiņu emisijas un nevēlamus augstas enerģijas fotonus fonā, tika izmantotas impulsu veida diskriminācijas un antikoincidences metodes. Impulsa augstuma analīze astoņos enerģijas kanālos tika izmantota, lai iegūtu informāciju par incidenta fotonu enerģijas spektru. Abi skaitītāju komplekti tika novietoti ar muguru pret muguru un tika kolimēti attiecīgi līdz 0,52° × 0,52° un 5,2° × 5,2° (pilns platums maksimuma pusē). Kamēr 0,52° detektors sniedza precīzāku leņķisko izšķirtspēju, 5,2° detektoram bija augstāka jutība pret izolētiem avotiem.
Lidojuma gaita
Uhuru tika palaists 10:53:50 UTC ar nesējraķeti Scout B no Itālijai piederošās San Marco platformas pie Kenijas krastiem. Tas tika ievadīts gandrīz apļveida ekvatoriālā orbītā.
Pēdējais radiosignāls no pavadoņa tika saņemts 1973. gada martā. Uhuru nogāja no orbītas un sadega Zemes atmosfērā.
Berehove
Berehove jeb Beregsāsa  ir pilsēta Ukrainas rietumos, Aizkarpatu apgabalā. Pilsētas iedzīvotāju lielākā etniskā kopiena ir ungāri (48,1% no iedzīvotājiem 2001. gadā), un tā ir galvenais Ukrainas ungāru kultūras centrs. Kopš 2012. gada septembra ungāru valodai pilsētā ir oficiāls statuss. Pilsētā ir ungāru teātris un ungāru augstākā mācību iestāde (Закарпатський угорський інститут імені Ференца Ракоці II/II. Rákóczi Ferenc Kárpátaljai Magyar Főiskola).
Vēsture
Pilsētu 1063. gadā kā Lamperthāzu esot dibinājis Ungārijas karaļa Bēlas I dēls Lamperts. 1240.—1241. gadā pilsētu nopostīja mongoļu hana Batija karaspēks un karalis Bēla IV nometināja šeit sakšu kolonistus. Berehove gadsimtiem (no 1271. gada līdz 1920. gadam) bijusi vēsturiskās Ungārijas sastāvā kā Beregas komitāta centrs. 1919. gadā pilsētu īsu brīdi ieņēma Rumānijas karaspēks, tomēr pēc Trianonas līguma tā kopā ar apkārtnes pilsētām tika iekļauta Čehoslovākijā. Otrā pasaules kara laikā (no 1938. līdz 1944. gadam) - Ungārijas sastāvā. 1944. gada 25. oktobrī to ieņēma Sarkanā armija.
Pēc Otrā pasaules kara no Čehoslovākijas tika atdalīta Piekarpatu Rutēnija (Підкарпатьска Русь) un izveidots Aizkarpatu apgabals PSRS (Ukrainas PSR) sastāvā. No 1991. gada - neatkarīgās Ukrainas sastāvā. 1992. gadā pilsētā tika sarīkots vietējais referendums par pilsētas pārsaukšanu par Beregsāsu. Kaut arī vairākums nobalsojušo balsoja "par", referendumam nebija kvoruma.
Olavinlinnas pils
Olavinlinnas pils jeb Olafborgas pils (sv) ir 15. gadsimtā celta pils Somijas pilsētā Savonlinnā. Tā ir vistālāk uz ziemeļiem esošā viduslaiku mūra pils, kas saglabājusies. Kopš 1912. gada pilī notiek tradicionālais Savonlinnas operas festivāls.
Vēsture
Pili 1475. gadā sāka būvēt Zviedrijas reģents Eriks Akselsons Tots aizsardzībai pret Maskaviju, kura nesen bija ieņēmusi Novgorodu. Celtniecība noritēja līdz 15. gadsimta beigām, pirmais uzbrukums cietoksnim notika Krievu—zviedru kara (1495—1497) laikā. Pils pēc tam vairākkārt pārbūvēta. Ap pili attīstījās pilsēta, kas mūsdienās pazīstama kā Savonlinna. Pils nekad nav ieņemta triecienā, tomēr divreiz padevusies Krievijas karaspēkam (1714. gadā Lielā Ziemeļu kara laikā un Krievu-zviedru kara laikā 1742. gadā). 19. gadsimtā izdega pils interjers, kas nav saglabājies.
Pazemes ūdeņi
Pazemes ūdeņi ir visi ūdeņi, kas dažādā dziļumā atrodas Zemes garozā — iežu porās, plaisās un tukšumos. Lielākā daļa no tiem atrodas Zemes virskārtas augšpusē, tomēr tie var būt līdz 14 km dziļumā. Dzeramais ūdens visbiežāk tiek iegūts no pazemes ūdeņiem, rokot akas vai veicot urbumus. Ja pazemes ūdeņi nonāk zemes virskārtā, veidojas avots vai avoksnājs.
Pazemes ūdeņi parasti lēni, bet nepārtraukti pārvietojas, sūkdamies lejup caur iežiem vai brīvākās vietās plūstot kā upes. Kopējais pazemes ūdeņu daudzums ir 66 reizes lielāks nekā virszemes upēs un ezeros esošais. Ja pazemes ūdeņus pie jūras izsūknē, to vietā ieplūst sālsūdens un sabojā dzeramo ūdeni. Tāpat, ja netālu no sūknēšanas vietas grunts ir piesārņota, atkritumi var iekļūt sūknējamos pazemes ūdeņos.
Pazemes ūdeņus sīkāk iedala:
Atkarībā no ūdens nesošo iežu tukšumu sastopamības, gruntsūdeņi tiek iedalīti:
Latvijā
Latvijā pazemes ūdeņiem ir galvenā nozīme dzeramā ūdens apgādē. Termālos ūdeņus Latvijā neizmanto, bet nākotnē tas ir iespējams, it īpaši Liepājas apkārtnē. 500 metru dziļumā to temperatūra sasniedz +30. Minerālūdeņu izplūdes tuvumā ierīkotas sanatorijas (Cēsīs, Ķemeros, Baldonē), tos pilda pudelēs pārdošanai.
Elastības robeža
Materiāla elastības robeža raksturo deformācijas līknes punktu, kurā beidzas materiāla elastīgā deformācija un sākas plastiskā deformācija. Tātad, ja materiālu slogo ar spēku, kuru skaitliskā vērtība ir mazāka par elastības robežu, tad materiāls pēc slodzes izbeigšanas pilnībā atgūst savu sākotnējo formu.
Tetjana Kita
Biogrāfija
Tetjana Kita ar cīņas sportu nodarbojas kopš 2005. gada. Starptautiskajās cīņas sacensībās piedalās kopš 2009. gada. Viņa ir Pasaules un Eiropas čempionāta godalgoto vietu ieguvēja kadetu un junioru vidū, kā arī Eiropas U23 čempionāta, kas 2016. gadā notika Bulgārijas pilsētā Rusē, uzvarētāja svara kategorijā līdz 55 kg. Gadu vēlāk līdzīgā čempionātā Sombathejā (Ungārija) viņa atkārtoja savu rezultātu, šoreiz svara kategorijā līdz 58 kg.
2015. gadā Kita piedalījās cīņas sacensībās 1. Eiropas spēlēs, kas notika Baku. Svara kategorijā līdz 55 kilogramiem viņa cīņā par bronzas medaļu zaudēja Azerbaidžānas pārstāvei Natālijai Siņišinai un ieņēma dalītu piekto vietu.
2015. gada pasaules čempionātā, kas notika ASV pilsētā Lasvegasā, svara kategorijā līdz 55 kg Tetjana duelī par trešo vietu uzvarēja Baltkrievijas sportisti un izcīnīja bronzas medaļu. 2016. gada pavasarī Eiropas čempionātā Rīgā viņa izcīnīja sudraba medaļu, fināla cīņā par čempiones titulu zaudējot sportistei no Krievijas Irinai Ologonovai.
Viņa piedalījās Riodežaneiro vasaras olimpisko spēļu kvalifikācijas turnīrā, kas notika Stambulā, kur ieņēma dalītu trešo vietu un netika iekļauta Brazīlijas spēlēs startējošo sportistu skaitā.
2019. gada aprīlī Rumānijas galvaspilsētā Bukarestē notiekošajā kontinenta čempionātā Tatjana svara kategorijā līdz 55 kg cīņā par zelta medaļu piekāpās sportistei no Ungārijas Emešai Barkai un izcīnīja otro Eiropas čempionāta sudraba medaļu.
2021. gadā viņa piedalījās Tokijas olimpiskajās spēlēs, kur ceturtdaļfinālā zaudēja amerikāņu cīkstonei Helēnai Marulisai un ieguva 8. vietu.
Apostolove
Apostolove (uk) ir pilsēta Ukrainas dienvidos, Dņipropetrovskas apgabala Krivijrihas rajonā. Izvietojusies apgabala dienvidrietumos 130 km no apgabala centra Dņipro. Ievērojams dzelzceļa mezgls, līdz 2020. gadam bija rajona centrs.
Vēsture
Pirmā apmetne Mežonīgajā Laukā tagadējās pilsētas vietā izveidota 1793. gadā sākotnēji kā Všivaja Balka, vēlāk — Pokrovskas ciems. Krivijrihas dzelzceļa līnijas izbūves laikā pie ciema tika izveidota Apostoloves dzelzceļa stacija, kas nosaukta pēc vietējā zemes īpašnieka Mihaila Muravjova-Apostola vārda. No 1936. līdz 1938. gadam apdzīvotā vieta dēvēta par Kosiorovi (Косіорове). 1938. gadā piešķirts pilsētciemata statuss un pārdēvēta tagadējā vārdā. Kopš 1956. gada — pilsēta.
Pilsētā attīstīta pārtikas un būvmateriālu rūpniecība.
Reālā laika ziņošanas protokols
Reālā laika ziņošanas protokols (angļu:Real Time Messaging Protocol (RTMP)) sākumā bija protokols, kurš piederēja uzņēmumam Macromedia. Tas tika izstrādāts ar nolūku straumēt audio, video un citus datus caur internetu starp kādu serveri un gala iekārtu, kurai ir Flash atskaņotājs. Macromedia tagad pieder uzņēmumam Adobe, has izlaida nepabeigtu protokola specifikāciju, priekš publiskas lietošanas.
Vispārējā darbība
RTMP (izņemot RTMFP) ir TCP bāzēts protokols, kurš notur nepārtrauktu savienojumu un atļauj mazas aiztures komunikāciju. Lai straumētu vienmērīgi un nosūtītu pēc iespējas vairāk informāciju, tas sadala straumes fragmentos un to izmērs tiek dinamiski mainīts. Izmērus nosaka dažādi parametri starp serveri un klientu, un ir reizes, kad tas netiek mainīts. Pēc noklusējuma fragmenti ir 64 baitu lieli priekš audio un 128 baitu lieli priekš video un citiem datiem. Fragmenti no dažādām straumēm var tikt starplikti un multipleksēti vienā savienojumā. Ar garākiem datu posmiem protokols nes tikai viena baita galveni katram fragmentam, padarot to ļoti ergonomisku. Tomēr praksē individuāli fragmenti netiek starplikti. Starplikšana un multipleksēšana notiek ar veselām paketēm, kur RTMP paketes vairākos atsevišķos aktīvos kanālos tiek starpliktas tā, lai nodrošinātu, ka katrs kanāls atbilst saviem ātruma, aiztures un citiem parametriem. Paketes, starpliktas šādā veidā, ir nesadalāmas, tāpēc fragmenti netiek atsevišķi starplikti.
RTMP nodefinē vairākus virtuālus kanālus, kuros paketes var tikt sūtītas un saņemtas un kuras strādā atsevišķi no citām. Piemēram, ir kanāls priekš RPC pieprasījumiem un atbildēm, kanāls priekš video datiem, kanāls priekš audio datiem, kanāls priekš kontroles ziņojumiem (fragmentu izmēru izlemšana utt.) un citi. Parastā RTMP sesijā vairāki kanāli var būt aktīvi vienlaicīgi, jebkurā brīdī. Kad RTMP tiek kodēti, tiek uzģenerēta paketes galvene. Paketes galvenē tiek norādīti dažādi parametri, kā kanāla ID, pa kuru tā jāsūta, laiks, kad tā uzģenerēta (ja nepieciešams), un paketes izmērs. Pēc tam seko pakete, kura sadalīta fragmentos, kuru lielums izlemts dialogā starp klientu un serveri. Galvene nekad netiek fragmentēta, un tās izmērs netiek piesaistīts pirmajam paketes fragmentam. Tas nozīmē, ka tikai pakešu saturs (mediju dati) var tikt fragmentēti.
Augstākā līmenī RTMP iekapsulē MP3 vai AAC audio un FLV1 video multimēdiju straumējumus, un var veikt Attālināto procedūru izsaukumus (angļu:Remote procedure call (RPC)) izmantojot Darbības Ziņu Formātu (angļu:Action Message Format). Visi vajadzīgie RPC servisi tiek veikti asinhroni, izmantojot viena klienta/servera pieprasījuma/atbildes modeli.
Šifrēšana
RTMP sesija var tikt šifrēta, izmantojot vienu no šīm divām metodēm: